ઇન્ટરનેટ અને ઓનલાઇન યુગમાં પણ વેપારીઓએ પરંપરાગત ચાલતા ચોપડા પૂજન માટે ખરીદી કરી હતી. વેપારીઓનું કહેવું છે કે, કાગળ પર 18 ટકા જીએસટી લાગવાના કારણે રોજમેળના ભાવમાં 25 ટકાનો વધારો થયો છે તેમ છતાં ધનતેરસે વેપારીઓ ચોપડા ખરીદી કરવા ઊમટી પડ્યા હતા. ગુજરાત બુક સેલર્સ એન્ડ સ્ટેશનરી એસો.ના પ્રમુખ નરેશ શાહે જણાવ્યું કે, ગત વર્ષની સરખામણીએ આ વખતે રોજમેળના ભાવમાં 25 ટકાનો વધારો છે. આદિકાળથી રૂપિયાનો સવા રૂપિયો થાય તે માટે વેપારીઓ ચોપડામાં શ્રી સવા કરીને પૂજન કરતા હોય છે.